Document ID: 31989R2668

*****
ΚΑΝΟΝΙΣΜΟΣ (ΕΟΚ) αριθ. 2668/89 ΤΗΣ ΕΠΙΤΡΟΠΗΣ
της 30ής Αυγούστου 1989
που τροποποιεί τα παραρτήματα ΙΙΙ και IVα του κανονισμού (ΕΟΚ) αριθ. 4136/86 του Συμβουλίου όσον αφορά ορισμένα κλωστοϋφαντουργικά προϊόντα καταγωγής Πακιστάν (κατηγορία 4)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 718/89 (2), και ιδίως το άρθρο 17,
Εκτιμώντας:
ότι, για να ληφθεί υπόψη η εισαγωγή της συνδυασμένης ονοματολογίας, η Κοινότητα διαπραγματεύθηκε με το Πακιστάν ένα συμφωνηθέν πρακτικό που τροποποιεί τα ποσοτικά όρια για τα προϊόντα της κατηγορίας 4 που προβλέπονται στη συμφωνία μεταξύ της Κοινότητας και του Πακιστάν για το εμπόριο κλωστοϋφαντουργικών προϊόντων·
ότι το Συμβούλιο αποφάσισε στις 24 Ιουλίου 1989 την προσωρινή εφαρμογή του εν λόγω συμφωνηθέντος πρακτικού μέχρις ότου ολοκληρωθούν οι απαραίτητες διαδικασίες για τη σύναψή του· ότι, συνεπώς, απαιτείται η τροποποίηση των παραρτημάτων ΙΙΙ και IVα του κανονισμού (ΕΟΚ) αριθ. 4136/86·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙΙ και IVα του κανονισμού (ΕΟΚ) αριθ. 4136/86 τροποποιούνται όσον αφορά το Πακιστάν σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Αυγούστου 1989.

Labels: 3
18